Ylermi

Ylermi on suomalainen miehen etunimi.

Ylermi on ilmeisesti Eino Leinon keksimä nimi. Hän antoi sen Helkavirsiä-kokoelmansa erään mahtirunon päähenkilölle, korskealle, pakanalliselle talonpojalle. Ylermiä on käytetty myös Yrjön kutsumanimenä eräissä osissa Suomea. Nimi otettiin almanakkaan vuonna 1929, ja nimipäivä on 6. toukokuuta.

Vuoden 2019 loppuun mennessä nimen Ylermi on Digi- ja väestötietoviraston tietojen mukaan saanut 1 037 henkilöä, joista viisi on naisia.

Tunnettuja Ylermejä 
 Ylermi Kuula, urkuri, kuoronjohtaja, musiikinopettaja ja kanttori 
 Ylermi Rajamaa, näyttelijä ja muusikko
 Ylermi Runko, Elannon pääjohtaja ja kunnallispoliitikko.

Lähteet 

Etunimet